

 **Република Србија**

 **МИНИСТАРСТВО**

**УНУТРАШЊЕ И СПОЉНЕ ТРГОВИНЕ**

 Број: службено

 Датум: 30.01.2023. године

 Немањина 22-26

 Београд

 **ГОДИШЊИ ПЛАН ЈАВНИХ КОНКУРСА**

У складу са Законом о удружењима („ Сл. гласник РС“, бр. 51/09, 99/11 – др закон и 44/18 – др. Закон), Уредбом о средствима за подстицање програма или недостајућег дела средстава за финансирање програма од јавног интереса која реализују удружења („Сл.гласник РС“ бр. 16/2018), Законом о заштити потрошача („Сл. Гласник РС“ бр. 88/2021) и Законом о буџету Републике Србије („Сл. гласник РС“ бр. 138/2022), Министарство унутрашње и спољне трговине у 2023. години планира расписивање Конкурса за финансирање програма од јавног интереса у области заштите потрошача.

Циљ Конкурса је да подржи програме које ће реализовати удружења за заштиту потрошача, а који ће допринети унапређењу заштите потрошача у Републици Србији. Планирани износ средстава за ову намену износи 20.000.000,00 динара и обезбеђен је Законом о буџету Републике Србије за 2023. годину („Сл. гласник РС“ бр.138/2022). Планирани период расписивања јавног Конкурса је октобар-новембар 2023. године, док је оквирни период почетка реализације пројекта крај 2023. године-почетак 2024. године.

 Право учешћа на Конкурсу, као подносилац пријаве предлога програма, има удружење које је уписано у Евиденцију удружења и савеза удружења за заштиту потрошача коју води Министарство унутрашње и спољне трговине, чије је седиште у региону на којем ће се програм спроводити и које нема дуг по основу јавних прихода, на дан подношења пријаве предлога програма.

Детаљнији услови и критеријуми за избор предлога програма биће дефинисани конкурсном документацијом.